b'\n_START_ARTICLE_\nRas al-Khaimah\n_START_PARAGRAPH_\nRas al-Khaimah (arapski: \xd8\xb1\xd8\xa3\xd8\xb3 \xd8\xa7\xd9\x84\xd8\xae\xd9\x8a\xd9\x85\xd8\xa9\xe2\x80\x8e, r\xc4\x81s al-Khaymah, u slobodnom prijevodu "vrh \xc5\xa1atora"), prije znan kao Julfar, emirat je u sastavu Ujedinjenih Arapskih Emirata. Emirat se nalazi na sjeveru zemlje uz granicu s Omanom, a prostire se na povr\xc5\xa1ini od 1.684 \xc4\x8detvornih kilometara, podru\xc4\x8dje koje je uglavnom pustinjsko. Emiratom vlada \xc5\xa1eik Saqr bin Mohammad al-Qassimi. Emirat je pod vodstvom \xc5\xa1eika Saqr bin Muhammada al-Qasimija pristupio federaciji UAE 11. velja\xc4\x8de 1972. godine._NEWLINE_Glavni grad, u kojem \xc5\xbeivi prete\xc5\xbeni dio stanovni\xc5\xa1tva emirata, tako\xc4\x91er se zove Ras al-Khaimah. Grad ima 263.217 stanovnika (2008.).'